قائد ملت جعفریہ پاکستان:

ریاستی ادارے عوام کے جان و مال کے تحفظ میں مکمل طور پر ناکام ہوچکے ہیں

رسا نیوز ایجنسی - قائد ملت جعفریہ پاکستان حجت الاسلام سید ساجد علی نقوی نے کراچی سانحہ پر سخت رد عمل کا اظھار کرتے ہوئے ریاستی اداروں عوام کے جان و مال کے تحفظ میں مکمل طور پر ناکام جانا ۔

خبر کا کوڈ: ۵۱۸۲

تاریخ: ۰۴ خرداد ۲۰۱۳ - ۱۶:۰۹

رسا نیوزایجنسی کی رپورٹ کے مطابق، قائد ملت جعفریہ پاکستان حجت الاسلام سید ساجد علی نقوی نے عباس ٹائون کراچی سانحہ کی شدید الفاظ میں مذمت کرتے ہوئے تاکید کی : معصوم جانوں کونشانہ بنانے والے کسی بھی رعایت کے مستحق نہیں ہیں ۔

حجت الاسلام سید ساجد علی نقوی نے کہا : دہشت گردوں سے علمائے کرام، صحافی، ڈاکٹرز ، وکلاء سمیت کوئی بھی شخص محفوظ نہیں ہے ، ملک میں جاری قتل عام سے ثابت ہوگیا کہ ریاستی ادارے عوام کے جان و مال کے تحفظ میں ناکام ہوچکے ہیں۔

انہوں نے کہا: جب تک دہشت گردوں کو کیفر کردار تک نہیں پہنچایا جاتا اورعوام کو حقائق سے آگاہ نہیں کیا جاتا اس وقت پاک سرزمین پر امن کا خواب شرمندہ تعبیر نہیں ہوسکتا ۔

دوسری جانب شیعہ علماء کونسل کے جنرل سکریٹری حجت الاسلام عارف حسین واحدی نے سانحہ عباس ٹائون پر دلی افسوس کا اظہار کرتے ہوئے نے  3 روزہ سوگ کا اعلان کیاہے۔

انہوں نے کہا: آئے روز دہشت گردی کی وارداتوں سے ثابت ہوگیا کہ ملک میں عملاً دہشت گردوں کا راج ہے، معصوم جانوں کونشانہ بنانے والے کسی بھی رعایت کے مستحق نہیں ہیں۔